b'\n_START_ARTICLE_\nMartin \xc5\xa0r\xc3\xa1mek\n_START_SECTION_\nZa\xc4\x8diatky\n_START_PARAGRAPH_\nNarodil sa v  Bratislave. Komponovaniu hudby sa venuje od svojich 15 rokov. Nesk\xc3\xb4r za\xc4\x8dal nav\xc5\xa1tevova\xc5\xa5 s\xc3\xbakromn\xc3\xa9 hodiny gitary u Andreja Hru\xc5\xa1ku, ktor\xc3\xbd sa stal jeho hudobn\xc3\xbdm mentorom a nesk\xc3\xb4r spoluproducentom v ich spolo\xc4\x8dnom nahr\xc3\xa1vacom \xc5\xa1t\xc3\xbadiu. V rokoch 2002 a\xc5\xbe 2005 \xc5\xa1tudoval na Konzervat\xc3\xb3riu v Bratislave odbor spev, ton\xc3\xa1lnu a jazzov\xc3\xba harm\xc3\xb3niu. V roku 2004 absolvoval extern\xc3\xa9 \xc5\xa1t\xc3\xbadium v Holandsku. Je absolventom Vysokej \xc5\xa1koly m\xc3\xbazick\xc3\xbdch umen\xc3\xad v Bratislave odbor herectvo.\n_START_SECTION_\n2009 - s\xc3\xba\xc4\x8dasnos\xc5\xa5\n_START_PARAGRAPH_\nV roku 2009 spolo\xc4\x8dne s Andrejom Hru\xc5\xa1kom zalo\xc5\xbeili \xc5\xa1t\xc3\xbadio Littlebeat. Pre film Slovensk\xc3\xbd film \xc4\x8cere\xc5\xa1\xc5\x88ov\xc3\xbd chlapec (2011) spoluprodukoval hudbu. V roku 2014 bol v show X Factor (Slovensko) s\xc3\xba\xc4\x8das\xc5\xa5ou produk\xc4\x8dn\xc3\xa9ho t\xc3\xadmu porotkyne  Celeste Buckingham. V rokoch 2015/2016 absolvoval kompletn\xc3\xa9 koncertn\xc3\xa9 turn\xc3\xa9 White Show s  Majkom Spiritom ako hlavn\xc3\xbd vokalista, aran\xc5\xbe\xc3\xa9r sprievodn\xc3\xbdch vokalistov, producent a spoluaran\xc5\xbe\xc3\xa9r \xc5\xbeiv\xc3\xa9ho prevedenia koncertn\xc3\xa9ho reperto\xc3\xa1ru. V roku 2016 absolvoval koncertn\xc3\xa9 turn\xc3\xa9 50 Fifty Fifty s  Luciou B\xc3\xadlou ako hlavn\xc3\xbd vokalista, doprovodn\xc3\xbd vokalista, aran\xc5\xbe\xc3\xa9r doprovodn\xc3\xbdch vokalistov, producent a spoluaran\xc5\xbe\xc3\xa9r \xc4\x8dasti prevedenia koncertn\xc3\xa9ho reperto\xc3\xa1ru. Koncertn\xc3\xa9 turn\xc3\xa9 50 Fifty Fifty videlo po\xc4\x8das 3 dn\xc3\xad na Slovensku 21 000 div\xc3\xa1kov. V roku 2016 absolvoval koncertn\xc3\xa9 turn\xc3\xa9 Primetime s  Majkom Spiritom ako hlavn\xc3\xbd vokalista, aran\xc5\xbe\xc3\xa9r doprovodn\xc3\xbdch vok\xc3\xa1lov, producent a spoluaran\xc5\xbe\xc3\xa9r prevedenia koncertn\xc3\xa9ho reperto\xc3\xa1ru. V roku 2017 sa do k\xc3\xadn dostal Slovensk\xc3\xbd film Piata Lo\xc4\x8f / Little harbour, v ktorom je mo\xc5\xben\xc3\xa9 po\xc4\x8du\xc5\xa5 aj zremixovan\xc3\xba verziu Martinovej autorskej skladby I Was Wrong v jeho spev\xc3\xa1ckom preveden\xc3\xad.\n_START_SECTION_\nSpolupr\xc3\xa1ce\n_START_PARAGRAPH_\nMedzi interpretov, s ktor\xc3\xbdmi na Slovensku a v \xc4\x8cesku spolupracoval, patria:  Celeste Buckingham, Lucie B\xc3\xadl\xc3\xa1, Majk Spirit, Zdenka Predn\xc3\xa1, Tina, Monika Bag\xc3\xa1rov\xc3\xa1, Rytmus,  Ego, Igor Kme\xc5\xa5o ml.,  Ego, Vladis, Separ,  \xc4\x8cis T, Kl\xc3\xa1ra Vyt\xc3\xadskov\xc3\xa1, Martin Madej, Lavagance, Katar\xc3\xadna Knechtov\xc3\xa1, Adam Mi\xc5\xa1\xc3\xadk, Buranowski, Peter Cmor\xc3\xadk a in\xc3\xbd. Medzi zahrani\xc4\x8dn\xc3\xa9 spolupr\xc3\xa1ce patr\xc3\xad spolupr\xc3\xa1ca so spev\xc3\xa1\xc4\x8dkou Maysa Leak (\xc4\x8dlenka funkovej form\xc3\xa1cie Inkognito a \xc5\xbeia\xc4\x8dka Stevieho Wondera) z roku 2013 vo Westlake Studios v LA a v tom istom roku aj spolupr\xc3\xa1ca so skladate\xc4\xbeom Alanom Ray Scottom (15 rokov pracoval ako skladate\xc4\xbe pre vydavate\xc4\xbestvo Motown, spolupracoval aj s Celine Dion, Luther Vandross, Cyndi Lauper, Gloria Estefan, Roberta Flack, The Allman Brothers, Sheena Easton, The Neville Brothers, Pat Benatar, Patti LaBelle, The Pointer Sisters, Rick Springfield a Johnny Mathis).'